Ericu950/Stoicheia-meter-silver huggingface dataset:
αὐτός τε κακοῖς εἰς ἓν μοίρας συνέκυρσας .
ὤμοι ἐγώ , κακὸν οἷον ὁρῶ τόδε καὶ δέχομαι χερὶ δώμασί τ ἀμοῖς .
ἰώ μοί μοι , αἰαῖ , ὦ πόλι Θεσσαλία , διολώλαμεν , οἰχόμεθ  ·
οὐκέτι μοι γένος , οὐκέτι λείπεται οἴκοις 0 ·
ὦ σχέτλιος παθέων ἐγώ ·
εἰς τίνα δὴ φίλον αὐγὰς βάλλων τέρψομαι ;
ὦ φίλιον στόμα καὶ γένυ καὶ χέρες , εἴθε σ ὑπ  Ἰλίῳ ἤναρε δαίμων Σιμοεντίδα παρ ἀκτάν .
οὗτός τ ἂν ὡς ἐκ τῶνδ ἐτιμᾶτ  ἄν , γέρον , θανών , τὸ σὸν δ ἦν ὧδ ἂν εὐτυχέστερον .
ὦ γάμος , ὦ γάμος , ὃς τάδε δώματα καὶ πόλιν ἀμὰν ὤλεσας 0 ·
αἰαῖ , ἒ ἔ 0 ·
ὦ παῖ , μήποτε σῶν λεχέων τὸ δυσώνυμον ὤφελ  ἐμὸν γένος εἰς τέκνα καὶ δόμον ἀμφιβαλέσθαι Ἑρμιόνας Ἀίδαν ἐπὶ σοί , τέκνον , ἀλλὰ κεραυνῷ πρόσθεν ὀλέσθαι ·
μηδ  ἐπὶ τοξοσύνᾳ φονίῳ πατρὸς αἷμα τὸ διογενές ποτε Φοίβου βροτὸς εἰς θεὸν ἀνάψαι .
ὀττοτοτοτοῖ , θανόντα δεσπόταν γόοις νόμῳ τῷ νερτέρων κατάρξω .
ὀττοτοτοτοῖ , διάδοχα δ ὦ τάλας ἐγὼ γέρων καὶ δυστυχὴς δακρύω .
θεοῦ γὰρ αἶσα , θεὸς ἔκρανε συμφοράν .
ὦ φίλος , δόμον ἔλιπες ἔρημον , ὤμοι μοι , ταλαίπωρον ἐμὲ γέροντ  ἄπαιδα νοσφίσας .
θανεῖν θανεῖν σε , πρέσβυ , χρῆν πάρος τέκνων .
οὐ σπαράξομαι κόμαν , οὐκ ἐμῷ  πιθήσομαι κάρᾳ κτύπημα χειρὸς ὀλοόν ;
ὦ πόλις , διπλῶν τέκνων μ  ἐστέρησ ὁ Φοῖβος .
ὦ κακὰ παθὼν ἰδών τε δυστυχὴς γέρον , τίν  αἰῶν  εἰς τὸ λοιπὸν ἕξεις ;
ἄτεκνος ἔρημος , οὐκ ἔχων πέρας κακῶν διαντλή  σω πόνους ἐς Ἅιδαν .
μάτην δέ σ ἐν γάμοισιν ὤλβισαν θεοί .
ἀμπτάμενα φροῦδα πάντα , κεῖται κόμπων μεταρσίων πρόσω .
μόνος μόνοισιν ἐν δόμοις ἀναστρέφῃ .
οὐκέτ  εἶ , πόλις , πόλις , σκῆπτρά τ ἐρρέτω τάδε σύ τ  , ὦ κατ ἄντρα νύχια Νηρέως κόρη , πανώλεθρόν μ  ὄψεαι πίτνοντα ἰὼ ἰώ ·
τί κεκίνηται ;
τίνος αἰσθάνομαι θείου ;
κοῦραι , λεύσσετ  ἀθρήσατε ·
δαίμων ὅδε τις λευκὴν αἰθέρα πορθμευόμενος τῶν ἱπποβότων Φθίας πεδίων ἐπιβαίνει .
πηλεῦ , χάριν σοι τῶν πάρος νυμφευμάτων ἥκω Θέτις λιποῦσα Νηρέως δόμους .
καὶ πρῶτα μέν δὴ τοῖς παρεστῶσιν κακοῖς μηδέν τι λίαν δυσφορεῖν παρῄνεσα ·
κ ἀγὼ γάρ , ἣν ἄκλαυτα χρῆν τίκτειν τέκνα , ἀπώλεσ  ἐκ σοῦ παῖδα τὸν ταχὺν πόδας Ἀχιλλέα τεκοῦσα πρῶτον Ἑλλάδος .
ὧν δ οὕνεκ  ἦλθον σημανῶ , σὺ δ ἐνδέχου .
τὸν μὲν θανόντα τόνδ Ἀχιλλέως γόνον θάψον πορεύσας Πυθικὴν πρὸς ἐσχάραν , Δελφοῖς ὄνειδος , ὡς ἀπαγγέλλῃ τάφος φόνον βίαιον τῆς Ὀρεστείας χερός 0 ·
γυναῖκα δ αἰχμάλωτον , Ἀνδρομάχην λέγω , Μολοσσίαν γῆν χρὴ κατοικῆσαι , γέρον , Ἑλένῳ συναλλαχθεῖσαν εὐναίοις γάμοις , καὶ παῖδα τόνδε , τῶν ἀπ Αἰακοῦ μόνον λελειμμένον δή .
βασιλέα δ ἐκ τοῦδε χρὴ ἄλλον δι ἄλλου διαπερᾶν Μολοσσίας εὐδαιμονοῦντας ·
οὐ γὰρ ὧδ ἀνάστατον γένος γενέσθαι δεῖ τὸ σὸν κ ἀμόν , γέρον , Τροίας τε ·
καὶ γὰρ θεοῖσι κ ἀκείνης μέλει , καίπερ πεσούσης Παλλάδος προθυμίᾳ .
σὲ δ  , ὡς ἂν εἰδῇς τῆς ἐμῆς εὐνῆς χάριν , κακῶν ἀπαλλάξασα τῶν βροτησίων ἀθάνατον ἄφθιτόν τε ποιήσω θεόν .
κ ἄπειτα Νηρέως ἐν δόμοις ἐμοῦ μέτα τὸ λοιπὸν ἤδη θεὸς συνοικήσεις θεᾷ ·
ἔνθεν κομίζων ξηρὸν ἐκ πόντου πόδα τὸν φίλτατον σοὶ παῖδ ἐμοί τ Ἀχιλλέα ὄψῃ δόμους ναίοντα νησιωτικοὺς Λευκὴν κατ ἀκτὴν ἐντὸς Εὐξείνου πόρου .
ἀλλ  ἕρπε Δελφῶν εἰς θεόδμητον πόλιν νεκρὸν κομίζων τόνδε , καὶ κρύψας χθονὶ ἐλθὼν παλαιᾶς χοιράδος κοῖλον μυχὸν Σηπιάδος ἵζου ·
μίμνε δ  , ἔστ ἂν ἐξ ἁλὸς λαβοῦσα πεντήκοντα Νηρῄδων χορὸν ἔλθω κομιστήν σου ·
τὸ γὰρ πεπρωμένον δεῖ σ ἐκκομίζειν ·
ζηνὶ γὰρ δοκεῖ τάδε .
παῦσαι δὲ λύπης τῶν τεθνηκότων ὕπερ ·
πᾶσιν γὰρ ἀνθρώποισιν ἥδε πρὸς θεῶν ψῆφος κέκρανται κατθανεῖν τ ὀφείλεται .
ὦ πότνι  , ὦ γενναῖα συγκοιμήματα , Νηρέως γένεθλον , χαῖρε ·
ταῦτα δ ἀξίως σαυτῆς τε ποιεῖς καὶ τέκνων τῶν ἐκ σέθεν .
παύω δὲ λύπην σοῦ κελευούσης , θεά , καὶ τόνδε θάψας εἶμι Πηλίου πτυχάς , οὗπερ σὸν εἷλον χερσὶ κάλλιστον δέμας .
κᾆτ  οὐ γαμεῖν δῆτ ἔκ τε γενναίων χρεὼν δοῦναί τ ἐς ἐσθλούς , ὅστις εὖ βουλεύεται , κακῶν δὲ λέκτρων μὴ  πιθυμίαν ἔχειν , μηδ  εἰ ζαπλούτους οἴσεται φερνὰς δόμοις ;
ἥκω νεκρῶν κευθμῶνα καὶ σκότου πύλας λιπών , ἵν Ἅιδης χωρὶς ᾤκισται θεῶν , Πολύδωρος , Ἑκάβης παῖς γεγὼς τῆς Κισσέως Πριάμου τε πατρός , ὅς μ , ἐπεὶ Φρυγῶν πόλιν κίνδυνος ἔσχε δορὶ πεσεῖν Ἑλληνικῷ , δείσας ὑπεξέπεμψε Τρωικῆς χθονὸς Πολυμήστορος πρὸς δῶμα Θρῃκίου ξένου , ὃς τήν δ ἀρίστην Χερσονησίαν πλάκα σπείρει , φίλιππον λαὸν εὐθύνων δορί .
πολὺν δὲ σὺν ἐμοὶ χρυσὸν ἐκπέμπει λάθρᾳ πατήρ , ἵν , εἴ ποτ Ἰλίου τείχη πέσοι , τοῖς ζῶσιν εἴη παισὶ μὴ σπάνις βίου .
νεώτατος δ ἦ Πριαμιδῶν , ὃ καί με γῆς ὑπεξέπεμψεν 0 ·
οὔ τε γὰρ φέρειν ὅπλα οὔ τ ἔγχος οἷός τ ἦ νέῳ βραχίονι 0 .
ἕως μὲν οὖν γῆς ὄρθ ἔκειθ ὁρίσματα πύργοι τ ἄθραυστοι Τρωικῆς ἦσαν χθονὸς Ἕκτωρ τ ἀδελφὸς οὑμὸς εὐτύχει δορί , καλῶς παρ ἀνδρὶ Θρῃκὶ πατρῴῳ ξένῳ τροφαῖσιν ὥς τις πτόρθος ηὐξόμην , τάλας 0 ·
ἐπεὶ δὲ Τροία θ Ἕκτορός τ ἀπόλλυται ψυχή , πατρῴα θ ἑστία κατεσκάφη , αὐτὸς δὲ βωμῷ πρὸς θεοδμήτῳ πίτνει σφαγεὶς Ἀχιλλέως παιδὸς ἐκ μιαιφόνου , κτείνει με χρυσοῦ τὸν ταλαίπωρον χάριν ξένος πατρῷος καὶ κτανὼν ἐς οἶδμ ἁλὸς μεθῆχ , ἵν αὐτὸς χρυσὸν ἐν δόμοις ἔχῃ .
κεῖμαι δ ἐπ ἀκταῖς , ἄλλοτ ἐν πόντου σάλῳ , πολλοῖς διαύλοις κυμάτων φορούμενος , ἄκλαυτος ἄταφος ·
νῦν δ ὑπὲρ μητρὸς φίλης Ἑκάβης ἀίσσω , σῶμ ἐρημώσας ἐμόν , τριταῖον ἤδη φέγγος αἰωρούμενος , ὅσονπερ ἐν γῇ τῇδε Χερσονησίᾳ μήτηρ ἐμὴ δύστηνος ἐκ Τροίας πάρα 0 .
πάντες δ Ἀχαιοὶ ναῦς ἔχοντες ἥσυχοι θάσσουσ ἐπ ἀκταῖς τῆσδε Θρῃκίας χθονός ·
ὁ Πηλέως γὰρ παῖς ὑπὲρ τύμβου φανεὶς κατέσχ Ἀχιλλεὺς πᾶν στράτευμ Ἑλληνικόν , πρὸς οἶκον εὐθύνοντας ἐναλίαν πλάτην ·
αἰτεῖ δ ἀδελφὴν τὴν ἐμὴν Πολυξένην τύμβῳ φίλον πρόσφαγμα καὶ γέρας λαβεῖν .
καὶ τεύξεται τοῦδ , οὐ δ ἀδώρητος φίλων ἔσται πρὸς ἀνδρῶν ·
ἡ πεπρωμένη δ ἄγει θανεῖν ἀδελφὴν τῷδ ἐμὴν ἐν ἤματι .
δυοῖν δὲ παίδοιν δύο νεκρὼ κατόψεται μήτηρ , ἐμοῦ τε τῆς τε δυστήνου κόρης .
φανήσομαι γάρ , ὡς τάφου τλήμων τύχω , δούλης ποδῶν πάροιθεν ἐν κλυδωνίῳ .
τοὺς γὰρ κάτω σθένοντας ἐξῃτησάμην τύμβου κυρῆσαι κ ἀς χέρας μητρὸς πεσεῖν .
τ οὐμὸν μὲν οὖν ὅσονπερ ἤθελον τυχεῖν ἔσται ·
γεραιᾷ δ ἐκποδὼν χωρήσομαι Ἑκάβῃ ·
περᾷ γὰρ ἥδ ὑπὸ σκηνῆς πόδα Ἀγαμέμνονος , φάντασμα δειμαίνουσ ἐμόν .
ὦ μῆτερ ἥτις ἐκ τυραννικῶν δόμων δούλειον ἦμαρ εἶδες , ὡς πράσσεις κακῶς ὅσονπερ εὖ ποτ ·
ἀντισηκώσας δέ σε φθείρει θεῶν τις τῆς πάροιθ εὐπραξίας .
ἄγετ , ὦ παῖδες , τὴν γραῦν πρὸ δόμων , ἄγετ ὀρθοῦσαι τὴν ὁμόδουλον , Τρῳάδες , ὑμῖν , πρόσθε δ ἄνασσαν ·
λάβετε φέρετε πέμπετ ἀείρετέ μου γεραιᾶς χειρὸς προσλαζύμεναι ·
κ ἀγὼ σκολιῷ σκίπωνι χερὸς διερειδομένα σπεύσω βραδύπουν ἤλυσιν ἄρθρων προτιθεῖσα .
ὦ στεροπὰ Διός , ὦ σκοτία νύξ , τί ποτ αἴρομαι ἔννυχος οὕτω δείμασι , φάσμασιν ;
ὦ πότνια Χθών , μελανοπτερύγων μῆτερ ὀνείρων , ἀποπέμπομαι ἔννυχον ὄψιν , ἣν περὶ παιδὸς ἐμοῦ τοῦ σῳζομένου κατὰ Θρῄκην ἀμφὶ Πολυξείνης τε φίλης θυγατρὸς δι ὀνείρων φοβερὰν ἐδάην .
ὦ χθόνιοι θεοί , σώσατε παῖδ ἐμόν , ὃς μόνος οἴκων ἄγκυρ ἔτ ἐμῶν τὴν χιονώδη Θρῄκην κατέχει ξείνου πατρίου φυλακαῖσιν .
ἔσται τι νέον ·
ἥξει τι μέλος γοερὸν γοεραῖς .
οὔποτ ἐμὰ φρὴν ὧδ ἀλίαστος φρίσσει , ταρβεῖ .
ποῦ ποτε θείαν Ἑλένου ψυχὰν καὶ Κασάνδραν ἐσίδω , Τρῳάδες , ὥς μοι κρίνωσιν ὀνείρους ;
εἶδον γὰρ βαλιὰν ἔλαφον λύκου αἵμονι χαλᾷ σφαζομέναν , ἀπ ἐμῶν γονάτων σπασθεῖσαν ἀνοίκτως .
καὶ τόδε δεῖμά μοι 0 ·
ἦλθ ὑπὲρ ἄκρας τύμβου κορυφᾶς φάντασμ Ἀχιλέως ·
ᾔτει δὲ γέρας τῶν πολυμόχθων τινὰ Τρωιάδων .
ἀπ ἐμᾶς ἀπ ἐμᾶς οὖν τόδε παιδὸς πέμψατε , δαίμονες , ἱκετεύω .
ἑκάβη , σπουδῇ πρός σ ἐλιάσθην τὰς δεσποσύνους σκηνὰς προλιποῦσ , ἵν ἐκληρώθην δούλη , πόλεως ἀπελαυνομένη τῆς Ἰλιάδος , λόγχης αἰχμῇ δοριθήρατος πρὸς Ἀχαιῶν , οὐδὲν παθέων ἀποκουφίζουσ , ἀλλ ἀγγελίας βάρος ἀραμένη μέγα σοί τε , γύναι , κῆρυξ ἀχέων 0 .
ἐν γὰρ Ἀχαιῶν πλήρει ξυνόδῳ λέγεται δόξαι σὴν παῖδ Ἀχιλεῖ σφάγιον θέσθαι ·
τύμβου δ ἐπιβὰς οἶσθ ὅτε χρυσέοις ἐφάνη σὺν ὅπλοις , τὰς ποντοπόρους δ ἔσχε σχεδίας λαίφη προτόνοις ἐπερειδομένας , τάδε θωΰσσων ·
ποῖ δή , Δαναοί , τὸν ἐμὸν τύμβον στέλλεσθ ἀγέραστον ἀφέντες 0 ;
πολλῆς δ ἔριδος συνέπαισε κλύδων , δόξα δ ἐχώρει δίχ ἀν Ἑλλήνων στρατὸν αἰχμητήν , τοῖς μὲν διδόναι τύμβῳ σφάγιον , τοῖς δ οὐχὶ δοκοῦν 0 .
ἦν δ ὁ τὸ μὲν σὸν σπεύδων ἀγαθὸν τῆς μαντιπόλου Βάκχης ἀνέχων λέκτρ Ἀγαμέμνων ·
τὼ Θησείδα δ , ὄζω Ἀθηνῶν , δισσῶν μύθων ῥήτορες ἦσαν ·
γνώμῃ δὲ μιᾷ συνεχωρείτην , τὸν Ἀχίλλειον τύμβον στεφανοῦν αἵματι χλωρῷ , τὰ δὲ Κασάνδρας λέκτρ οὐκ ἐφάτην τῆς Ἀχιλείας πρόσθεν θήσειν ποτὲ λόγχης .
σπουδαὶ δὲ λόγων κατατεινομένων ἦσαν ἴσαι πως , πρὶν ὁ ποικιλόφρων κόπις ἡδυλόγος δημοχαριστὴς Λαερτιάδης πείθει στρατιὰν μὴ τὸν ἄριστον Δαναῶν πάντων δούλων σφαγίων εἵνεκ ἀπωθεῖν , μηδέ τιν εἰπεῖν παρὰ Φερσεφόνῃ στάντα φθιμένων ὡς ἀχάριστοι Δαναοὶ Δαναοῖς τοῖς οἰχομένοις ὑπὲρ Ἑλλήνων Τροίας πεδίων ἀπέβησαν .
ἥξει δ Ὀδυσεὺς ὅσον οὐκ ἤδη , πῶλον ἀφέλξων σῶν ἀπὸ μαστῶν ἔκ τε γεραιᾶς χερὸς ὁρμήσων .
ἀλλ ἴθι ναούς , ἴθι πρὸς βωμούς , ἵζ Ἀγαμέμνονος ἱκέτις γονάτων , κήρυσσε θεοὺς τούς τ οὐρανίδας τούς θ ὑπὸ γαῖαν .
ἢ γάρ σε λιταὶ διακωλύσουσ ὀρφανὸν εἶναι παιδὸς μελέας , ἢ δεῖ σ ἐπιδεῖν τύμβου προπετῆ φοινισσομένην αἵματι παρθένον ἐκ χρυσοφόρου δειρῆς νασμῷ μελαναυγεῖ .
οἲ ἐγὼ μελέα , τί ποτ ἀπύσω ;
ποίαν ἀχώ , ποῖον ὀδυρμόν , δειλαία δειλαίου γήρως , δουλείας οὐ τλατᾶς , οὐ φερτᾶς 0 ;
τίς ἀμύνει μοι ;
ποία γέννα , ποία δὲ πόλις 0 ;
φροῦδος πρέσβυς , φροῦδοι παῖδες 0 .
ποίαν ἢ ταύταν ἢ κείναν στείχω ;
ποῖ δ ἥσω ;
ποῦ τις θεῶν ἢ δαιμόνων ἐπαρωγός 0 ;
ὦ κάκ ἐνεγκοῦσαι , Τρῳάδες ὦ κάκ ἐνεγκοῦσαι πήματ , ἀπωλέσατ ὠλέσατ ·
οὐκέτι μοι βίος ἀγαστὸς ἐν φάει 0 .
ὦ τλάμων ἅγησαί μοι πούς , ἅγησαι τᾷ γηραιᾷ πρὸς τάνδ αὐλάν ·
ὦ τέκνον , ὦ παῖ , δυστανοτάτας  ἔξελθ ἔξελθ οἴκων  ἄιε ματέρος αὐδάν 0 .
ἰώ 0 ·
μᾶτερ μᾶτερ τί βοᾷς ;
τί νέον καρύξασ οἴκων μ ὥστ ὄρνιν θάμβει τῷδ ἐξέπταξας ;
οἴμοι τέκνον 0 .
τί με δυσφημεῖς ;
φροίμιά μοι κακά 0 .
αἰαῖ σᾶς ψυχᾶς 0 .
ἐξαύδα ·
μὴ κρύψῃς δαρόν .
δειμαίνω δειμαίνω , μᾶτερ , τί ποτ ἀναστένεις τέκνον τέκνον μελέας ματρὸς τί δὲ τόδ ἀγγελεῖς ;
σφάξαι σ Ἀργείων κοινὰ συντείνει πρὸς τύμβον γνώμα Πηλείᾳ γέννᾳ .
οἴμοι μᾶτερ , πῶς φθέγγῃ ἀμέγαρτα κακῶν ;
μάνυσόν μοι , μάνυσον , μᾶτερ .
αὐδῶ , παῖ , δυσφήμους φήμας ·
ἀγγέλλουσ Ἀργείων δόξαι ψήφῳ τᾶς σᾶς περί μοι ψυχᾶς 0 .
ὦ δεινὰ παθοῦσ , ὦ παντλάμων , ὦ δυστάνου μᾶτερ βιοτᾶς οἵαν οἵαν αὖ σοι λώβαν ἐχθίσταν ἀρρήταν τ ὦρσέν τις δαίμων ;
οὐκέτι σοι παῖς ἅδ οὐκέτι δὴ γήρᾳ δειλαίῳ δειλαία συνδουλεύσω 0 .
σκύμνον γάρ μ ὥστ οὐριθρέπταν μόσχον δειλαία δειλαίαν ἐσόψῃ , χειρὸς ἀναρπαστὰν σᾶς ἄπο λαιμότομόν τ Ἀίδᾳ γᾶς ὑποπεμπομέναν σκότον , ἔνθα νεκρῶν μέτα τάλαινα κείσομαι .
καὶ σοῦ μέν , μᾶτερ , δυστάνου κλαίω πανδύρτοις θρήνοις , τὸν ἐμὸν δὲ βίον λώβαν λύμαν τ οὐ μετακλαίομαι , ἀλλὰ θανεῖν μοι ξυντυχία κρείσσων ἐκύρησεν .
καὶ μὴν Ὀδυσσεὺς ἔρχεται σπουδῇ ποδός , Ἑκάβη , νέον τι πρὸς σὲ σημανῶν ἔπος .
γύναι , δοκῶ μέν σ εἰδέναι γνώμην στρατοῦ ψῆφόν τε τὴν κρανθεῖσαν ·
ἀλλ ὅμως φράσω .
ἔδοξ Ἀχαιοῖς παῖδα σὴν Πολυξένην σφάξαι πρὸς ὀρθὸν χῶμ Ἀχιλλείου τάφου .
ἡμᾶς δὲ πομποὺς καὶ κομιστῆρας κόρης τάσσουσιν εἶναι ·
θύματος δ ἐπιστάτης ἱερεύς τ ἐπέσται τοῦδε παῖς Ἀχιλλέως .
οἶσθ οὖν ὃ δρᾶσον ;
μή τ ἀποσπασθῇς βίᾳ μή τ ἐς χερῶν ἅμιλλαν ἐξέλθῃς ἐμοί ·
γίγνωσκε δ ἀλκὴν καὶ παρουσίαν κακῶν τῶν σῶν .
σοφόν τοι κ ἀν κακοῖς ἃ δεῖ φρονεῖν 0 .
παρέστηχ , ὡς ἔοικ , ἀγὼν μέγας , πλήρης στεναγμῶν οὐ δὲ δακρύων κενός .
κ ἄγωγ ἄρ οὐκ ἔθνῃσκον οὗ μ ἐχρῆν θανεῖν , οὐ δ ὤλεσέν με Ζεύς , τρέφει δ , ὅπως ὁρῶ κακῶν κάκ ἄλλα μείζον ἡ τάλαιν ἐγώ .
εἰ δ ἔστι τοῖς δούλοισι τοὺς ἐλευθέρους μὴ λυπρὰ μη δὲ καρδίας δηκτήρια ἐξιστορῆσαι , σοὶ μὲν εἰρῆσθαι χρεών , ἡμᾶς δ ἀκοῦσαι τοὺς ἐρωτῶντας τάδε 0 .
ἔξεστ , ἐρώτα ·
τοῦ χρόνου γὰρ οὐ φθονῶ .
οἶσθ ἡνίκ ἦλθες Ἰλίου κατάσκοπος , δυσχλαινίᾳ τ ἄμορφος , ὀμμάτων τ ἄπο φόνου σταλαγμοὶ σὴν κατέσταζον γένυν ;
οἶδ ·
οὐ γὰρ ἄκρας καρδίας ἔψαυσέ μου .
ἔγνω δέ σ Ἑλένη καὶ μόνῃ κατεῖπ ἐμοί ;
μεμνήμεθ ἐς κίνδυνον ἐλθόντες μέγαν 0 .
ἥψω δὲ γονάτων τῶν ἐμῶν ταπεινὸς ὤν ;
ὥστ ἐνθανεῖν γε σοῖς πέπλοισι χεῖρ ἐμήν 0 .
ἔσωσα δῆτά σ ἐξέπεμψά τε χθονός ;
ὥστ εἰσορᾶν γε φέγγος ἡλίου τόδε .
τί δῆτ ἔλεξας δοῦλος ὢν ἐμὸς τότε ;
πολλῶν λόγων εὑρήμαθ , ὥστε μὴ θανεῖν .
οὔκουν κακύνῃ τοῖσδε τοῖς βουλεύμασιν , ὃς ἐξ ἐμοῦ μὲν ἔπαθες οἷα φῂς παθεῖν , δρᾷς δ οὐδὲν ἡμᾶς εὖ , κακῶς δ ὅσον δύνῃ ;
ἀχάριστον ὑμῶν σπέρμ , ὅσοι δημηγόρους ζηλοῦτε τιμάς 0 ·
μη δὲ γιγνώσκοισθέ μοι , οἳ τοὺς φίλους βλάπτοντες οὐ φροντίζετε , ἢν τοῖσι πολλοῖς πρὸς χάριν λέγητέ τι .
ἀτὰρ τί δὴ σόφισμα τοῦθ ἡγούμενοι ἐς τήνδε παῖδα ψῆφον ὥρισαν φόνου ;
πότερα τὸ χρῆν σφ ἐπήγαγ ἀνθρωποσφαγεῖν πρὸς τύμβον , ἔνθα βουθυτεῖν μᾶλλον πρέπει ;
ἢ τοὺς κτανόντας ἀνταποκτεῖναι θέλων ἐς τήνδ Ἀχιλλεὺς ἐνδίκως τείνει φόνον ;
ἀλλ οὐδὲν αὐτὸν ἥδε γ εἴργασται κακόν .
ἑλένην νιν αἰτεῖν χρῆν τάφῳ προσφάγματα ·
κείνη γὰρ ὤλεσέν νιν ἐς Τροίαν τ ἄγει .
εἰ δ αἰχμαλώτων χρή τιν ἔκκριτον θανεῖν κάλλει θ ὑπερφέρουσαν , οὐχ ἡμῶν τόδε 0 ·
ἡ Τυνδαρὶς γὰρ εἶδος ἐκπρεπεστάτη , ἀδικοῦσά θ ἡμῶν οὐδὲν ἧσσον ηὑρέθη 0 .
τῷ μὲν δικαίῳ τόνδ ἁμιλλῶμαι λόγον ·
ἃ δ ἀντιδοῦναι δεῖ σ ἀπαιτούσης ἐμοῦ , ἄκουσον .
ἥψω τῆς ἐμῆς , ὡς φῄς , χερὸς καὶ τῆσδε γραίας προσπίτνων παρηίδος ·
ἀνθάπτομαί σου τῶνδε τῶν αὐτῶν ἐγὼ χάριν τ ἀπαιτῶ τὴν τόθ ἱκετεύω τέ σε , μή μου τὸ τέκνον ἐκ χερῶν ἀποσπάσῃς , μη δὲ κτάνητε ·
τῶν τεθνηκότων ἅλις 0 .
ταύτῃ γέγηθα κ ἀπιλήθομαι κακῶν ·
ἥδ ἀντὶ πολλῶν ἐστί μοι παραψυχή , πόλις , τιθήνη , βάκτρον , ἡγεμὼν ὁδοῦ .
οὐ τοὺς κρατοῦντας χρὴ κρατεῖν ἃ μὴ χρεών , οὐ δ εὐτυχοῦντας εὖ δοκεῖν πράξειν ἀεί 0 ·
κ ἀγὼ γὰρ ἦ ποτ , ἀλλὰ νῦν οὐκ εἴμ ἔτι , τὸν πάντα δ ὄλβον ἦμαρ ἕν μ ἀφείλετο .
ἀλλ , ὦ φίλον γένειον , αἰδέσθητί με , οἴκτιρον ·
ἐλθὼν δ εἰς Ἀχαιικὸν στρατὸν παρηγόρησον , ὡς ἀποκτείνειν φθόνος γυναῖκας , ἃς τὸ πρῶτον οὐκ ἐκτείνατε βωμῶν ἀποσπάσαντες , ἀλλ ᾠκτίρατε 0 .
νόμος δ ἐν ὑμῖν τοῖς τ ἐλευθέροις ἴσος καὶ τοῖσι δούλοις αἵματος κεῖται πέρι .
τὸ δ ἀξίωμα , κ ἂν κακῶς λέγῃ , τὸ σὸν πείσει ·
λόγος γὰρ ἔκ τ ἀδοξούντων ἰὼν κ ἀκ τῶν δοκούντων αὑτὸς οὐ τ αὐτὸν σθένει .
οὐκ ἔστιν οὕτω στερρὸς ἀνθρώπου φύσις , ἥτις γόων σῶν καὶ μακρῶν ὀδυρμάτων κλύουσα θρήνους οὐκ ἂν ἐκβάλοι δάκρυ .
ἑκάβη , διδάσκου , μη δὲ τῷ θυμουμένῳ τὸν εὖ λέγοντα δυσμενῆ ποιοῦ φρενός .
ἐγὼ τὸ μὲν σὸν σῶμ ὑφ οὗπερ εὐτύχουν σῴζειν ἕτοιμός εἰμι κ οὐκ ἄλλως λέγω ·
ἃ δ εἶπον εἰς ἅπαντας οὐκ ἀρνήσομαι , Τροίας ἁλούσης ἀνδρὶ τῷ πρώτῳ στρατοῦ σὴν παῖδα δοῦναι σφάγιον ἐξαιτουμένῳ .
ἐν τῷδε γὰρ κάμνουσιν αἱ πολλαὶ πόλεις , ὅταν τις ἐσθλὸς καὶ πρόθυμος ὢν ἀνὴρ μηδὲν φέρηται τῶν κακιόνων πλέον .
ἡμῖν δ Ἀχιλλεὺς ἄξιος τιμῆς , γύναι , θανὼν ὑπὲρ γῆς Ἑλλάδος κάλλιστ ἀνήρ .
οὔκουν τόδ αἰσχρόν , εἰ βλέποντι μὲν φίλῳ χρώμεσθ , ἐπεὶ δ ὄλωλε , μὴ χρώμεσθ ἔτι 0 ;
τί δῆτ ἐρεῖ τις , ἤν τις αὖ φανῇ στρατοῦ τ ἄθροισις πολεμίων τ ἀγωνία ;
πότερα μαχούμεθ ἢ φιλοψυχήσομεν , τὸν κατθανόνθ ὁρῶντες οὐ τιμώμενον ;
καὶ μὴν ἔμοιγε ζῶντι μέν , καθ ἡμέραν κεἰ σμίκρ ἔχοιμι , πάντ ἂν ἀρκούντως ἔχοι ·
τύμβον δὲ βουλοίμην ἂν ἀξιούμενον τὸν ἐμὸν ὁρᾶσθαι ·
διὰ μακροῦ γὰρ ἡ χάρις 0 .
εἰ δ οἰκτρὰ πάσχειν φῄς , τάδ ἀντάκουέ μου ·
εἰσὶν παρ ἡμῖν οὐδὲν ἧσσον ἄθλιαι γραῖαι γυναῖκες ἠδὲ πρεσβῦται σέθεν , νύμφαι τ ἀρίστων νυμφίων τητώμεναι , ὧν ἥδε κεύθει σώματ Ἰδαία κόνις .
τόλμα τάδ .
ἡμεῖς δ , εἰ κακῶς νομίζομεν τιμᾶν τὸν ἐσθλόν , ἀμαθίαν ὀφλήσομεν ·
οἱ βάρβαροι δὲ μή τε τοὺς φίλους φίλους ἡγεῖσθε , μή τε τοὺς καλῶς τεθνηκότας θαυμάζεθ , ὡς ἂν ἡ μὲν Ἑλλὰς εὐτυχῇ , ὑμεῖς δ ἔχηθ ὅμοια τοῖς βουλεύμασιν 0 .
τὸ δοῦλον ὡς κακὸν πέφυκ ἀεὶ τολμᾷ θ ἃ μὴ χρή , τῇ βίᾳ νικώμενον 0 .
ὦ θύγατερ , οὑμοὶ μὲν λόγοι πρὸς αἰθέρα φροῦδοι μάτην ῥιφέντες ἀμφὶ σοῦ φόνου 0 ·
σὺ δ , εἴ τι μείζω δύναμιν ἢ μήτηρ ἔχεις , σπούδαζε πάσας ὥστ ἀηδόνος στόμα φθογγὰς ἱεῖσα , μὴ στερηθῆναι βίου .
πρόσπιπτε δ οἰκτρῶς τοῦδ Ὀδυσσέως γόνυ καὶ πεῖθ  ἔχεις δὲ πρόφασιν ·
ἔστι γὰρ τέκνα καὶ τῷδε  τὴν σὴν ὥστ ἐποικτῖραι τύχην .
ὁρῶ σ , Ὀδυσσεῦ , δεξιὰν ὑφ εἵματος κρύπτοντα χεῖρα καὶ πρόσωπον ἔμπαλιν στρέφοντα , μή σου προσθίγω γενειάδος .
πέφευγας τὸν ἐμὸν Ἱκέσιον Δία ·
ὡς ἕψομαί γε τοῦ τ ἀναγκαίου χάριν θανεῖν τε χρῄζουσ ·
εἰ δὲ μὴ βουλήσομαι , κακὴ φανοῦμαι καὶ φιλόψυχος γυνή .
τί γάρ με δεῖ ζῆν ;
ᾗ πατὴρ μὲν ἦν ἄναξ Φρυγῶν ἁπάντων ·
τοῦτό μοι πρῶτον βίου 0 ·
ἔπειτ ἐθρέφθην ἐλπίδων καλῶν ὕπο βασιλεῦσι νύμφη , ζῆλον οὐ σμικρὸν γάμων ἔχουσ , ὅτου δῶμ ἑστίαν τ ἀφίξομαι ·
δέσποινα δ ἡ δύστηνος Ἰδαίαισιν ἦ γυναιξὶ παρθένοις τ ἀπόβλεπτος μέτα , ἴση θεοῖσι πλὴν τὸ κατθανεῖν μόνον 0 ·
νῦν δ εἰμὶ δούλη .
πρῶτα μέν με τ οὔνομα θανεῖν ἐρᾶν τίθησιν οὐκ εἰωθὸς ὄν ·
ἔπειτ ἴσως ἂν δεσποτῶν ὠμῶν φρένας τύχοιμ ἄν , ὅστις ἀργύρου μ ὠνήσεται , τὴν Ἕκτορός τε χἁτέρων πολλῶν κάσιν , προσθεὶς δ ἀνάγκην σιτοποιὸν ἐν δόμοις , σαίρειν τε δῶμα κερκίσιν τ ἐφεστάναι λυπρὰν ἄγουσαν ἡμέραν μ ἀναγκάσει ·
λέχη δὲ τ ἀμὰ δοῦλος ὠνητός ποθεν χρανεῖ , τυράννων πρόσθεν ἠξιωμένα .
ἀφίημ ὀμμάτων ἐλευθέρων φέγγος τόδ , Ἅιδῃ προστιθεῖσ ἐμὸν δέμας .
ἄγου μ , Ὀδυσσεῦ , καὶ διέργασαί μ ἄγων ·
οὔ τ ἐλπίδος γὰρ οὔ τε του δόξης ὁρῶ θάρσος παρ ἡμῖν ὥς ποτ εὖ πρᾶξαί με χρή .
μῆτερ , σὺ δ ἡμῖν μηδὲν ἐμποδὼν γένῃ , λέγουσα μη δὲ δρῶσα ·
συμβούλου δέ μοι θανεῖν πρὶν αἰσχρῶν μὴ κατ ἀξίαν τυχεῖν 0 .
ὅστις γὰρ οὐκ εἴωθε γεύεσθαι κακῶν , φέρει μέν , ἀλγεῖ δ αὐχέν ἐντιθεὶς ζυγῷ ·
θανὼν δ ἂν εἴη μᾶλλον εὐτυχέστερος ἢ ζῶν 0 ·
τὸ γὰρ ζῆν μὴ καλῶς μέγας πόνος 0 .
δεινὸς χαρακτὴρ κ ἀπίσημος ἐν βροτοῖς ἐσθλῶν γενέσθαι , κ ἀπὶ μεῖζον ἔρχεται τῆς εὐγενείας ὄνομα τοῖσιν ἀξίοις 0 .
καλῶς μὲν εἶπας , θύγατερ , ἀλλὰ τῷ καλῷ λύπη πρόσεστιν .
εἰ δὲ δεῖ τῷ Πηλέως χάριν γενέσθαι παιδὶ καὶ ψόγον φυγεῖν ὑμᾶς , Ὀδυσσεῦ , τήνδε μὲν μὴ κτείνετε , ἡμᾶς δ ἄγοντες πρὸς πυρὰν Ἀχιλλέως κεντεῖτε , μὴ φείδεσθ ·
ἐγὼ ῎τεκον Πάριν , ὃς παῖδα Θέτιδος ὤλεσεν τόξοις βαλών 0 .
οὐ σ , ὦ γεραιά , κατθανεῖν Ἀχιλλέως φάντασμ Ἀχαιούς , ἀλλὰ τήνδ , ᾐτήσατο .
ὑμεῖς δέ μ ἀλλὰ θυγατρὶ συμφονεύσατε , καὶ δὶς τόσον πῶμ αἵματος γενήσεται γαίᾳ νεκρῷ τε τῷ τάδ ἐξαιτουμένῳ .
ἅλις κόρης σῆς θάνατος , οὐ προσοιστέος ἄλλος πρὸς ἄλλῳ 0 ·
μη δὲ τόνδ ὠφείλομεν .
πολλή γ ἀνάγκη θυγατρὶ συνθανεῖν ἐμέ 0 .
οὐ γὰρ οἶδα δεσπότας κεκτημένος .
ὁποῖα κισσὸς δρυός , ὅπως τῆσδ ἕξομαι 0 1 .
οὔκ , ἤν γε πείθῃ τοῖσι σοῦ σοφωτέροις 0 .
ὡς τῆσδ ἑκοῦσα παιδὸς οὐ μεθήσομαι .
ἀλλ οὐ δ ἐγὼ μὴν τήνδ ἄπειμ αὐτοῦ λιπών .
μῆτερ , πιθοῦ μοι ·
καὶ σύ , παῖ Λαερτίου , χάλα τοκεῦσιν εἰκότως θυμουμένοις , σύ τ , ὦ τάλαινα , τοῖς κρατοῦσι μὴ μάχου .
βούλῃ πεσεῖν πρὸς οὖδας ἑλκῶσαί τε σὸν γέροντα χρῶτα πρὸς βίαν ὠθουμένη , ἀσχημονῆσαί τ ἐκ νέου βραχίονος σπασθεῖσ , ἃ πείσῃ 0 ;
μὴ σύ γ ·
οὐ γὰρ ἄξιον 0 .
ἀλλ , ὦ φίλη μοι μῆτερ , ἡδίστην χέρα δὸς καὶ παρειὰν προσβαλεῖν παρηίδι ·
ὡς οὔποτ αὖθις , ἀλλὰ νῦν πανύστατον ἀκτῖνα κύκλον θ ἡλίου προσόψομαι .
τέλος δέχῃ δὴ τῶν ἐμῶν προσφθεγμάτων .
ὦ μῆτερ , ὦ τεκοῦσ , ἄπειμι δὴ κάτω .
ὦ θύγατερ , ἡμεῖς δ ἐν φάει δουλεύσομεν .
ἄνυμφος ἀνυμέναιος ὧν μ ἐχρῆν τυχεῖν .
οἰκτρὰ σύ , τέκνον , ἀθλία δ ἐγὼ γυνή 0 .
ἐκεῖ δ ἐν Ἅιδου κείσομαι χωρὶς σέθεν .
ποῖ τελευτήσω βίον ;
δούλη θανοῦμαι , πατρὸς οὖσ ἐλευθέρου .
ἡμεῖς δὲ πεντήκοντά γ ἄμμοροι τέκνων 0 .
τί σοι πρὸς Ἕκτορ ἢ γέροντ εἴπω πόσιν 0 ;
ἄγγελλε πασῶν ἀθλιωτάτην ἐμέ .
ὦ στέρνα μαστοί θ , οἵ μ ἐθρέψαθ ἡδέως .
ὦ τῆς ἀώρου θύγατερ ἀθλίας τύχης 0 .
χαῖρ , ὦ τεκοῦσα , χαῖρε Κασάνδρα τ ἐμοί , χαίρουσιν ἄλλοι , μητρὶ δ οὐκ ἔστιν τόδε .
ὅ τ ἐν φιλίπποις Θρῃξὶ Πολύδωρος κάσις 0 .
εἰ ζῇ γ ·
ἀπιστῶ δ ·
ὧδε πάντα δυστυχῶ .
ζῇ καὶ θανούσης ὄμμα συγκλῄσει τὸ σόν .
τέθνηκ ἔγωγε πρὶν θανεῖν κακῶν ὕπο .
κόμιζ , Ὀδυσσεῦ , μ ἀμφιθεὶς κάρα πέπλοις ὡς πρὶν σφαγῆναί γ ἐκτέτηκα καρδίαν θρήνοισι μητρὸς τήνδε τ ἐκτήκω γόοις .
ὦ φῶς 0 ·
προσειπεῖν γὰρ σὸν ὄνομ ἔξεστί μοι , μέτεστι δ οὐδὲν πλὴν ὅσον χρόνον ξίφους βαίνω μεταξὺ καὶ πυρᾶς Ἀχιλλέως .
οἲ γώ , προλείπω ·
λύεται δέ μου μέλη .
ὦ θύγατερ , ἅψαι μητρός , ἔκτεινον χέρα , δός ·
μὴ λίπῃς μ ἄπαιδ .
ἀπωλόμην , φίλαι ὣς τὴν Λάκαιναν σύγγονον Διοσκόροιν Ἑλένην ἴδοιμι ·
διὰ καλῶν γὰρ ὀμμάτων αἴσχιστα Τροίαν εἷλε τὴν εὐδαίμονα .
αὔρα , ποντιὰς αὔρα , ἅτε ποντοπόρους κομί  ζεις θοὰς ἀκάτους ἐπ οἶδμα λίμνας , ποῖ με τὰν μελέαν πορεύ  σεις ;
τῷ δουλόσυνος πρὸς οἶ  κον κτηθεῖσ ἀφίξομαι ;
ἢ Δωρίδος ὅρμον αἴας 0 ;
ἢ Φθιάδος , ἔνθα τὸν καλλίστων ὑδάτων πατέρα φασὶν Ἀπιδανὸν πεδία λιπαίνειν 0 ;
ἢ νάσων , ἁλιήρει κώπᾳ πεμπομέναν τάλαι  ναν , οἰκτρὰν βιοτὰν ἔχουσαν οἴκοις , ἔνθα πρωτόγονός τε φοῖ  νιξ δάφνα θ ἱεροὺς ἀνέ  σχε πτόρθους Λατοῖ φίλᾳ ὠ  δῖνος ἄγαλμα Δίας 0 ;
σὺν Δηλιάσιν τε κού  ραισιν Ἀρτέμιδος θεᾶς χρυσέαν ἄμπυκα τόξα τ εὐλογήσω ;
ἢ Παλλάδος ἐν πόλει τὰς καλλιδίφρους Ἀθα  ναίας ἐν κροκέῳ πέπλῳ ζεύξομαι ἆρα πώλους ἐν δαιδαλέαισι ποικίλλουσ ἀνθοκρόκοισι πήναις , ἢ Τιτάνων γενεὰν τὰν Ζεὺς ἀμφιπύρῳ κοιμί  ζει φλογμῷ Κρονίδας ;
ὤ μοι τεκέων ἐμῶν , ὤ μοι πατέρων χθονός θ , ἃ καπνῷ κατερείπεται , τυφομένα , δορίκτητος Ἀργεΐων ·
ἐγὼ δ ἐν ξεί  νᾳ χθονὶ δὴ κέκλημαι δού  λα , λιποῦσ Ἀσίαν , Εὐρώπας θεραπνᾶν ἀλλά  ξασ Ἅιδα θαλάμους .
ποῦ τὴν ἄνασσαν δή ποτ οὖσαν Ἰλίου Ἑκάβην ἂν ἐξεύροιμι , Τρῳάδες κόραι ;
αὕτη πέλας σου νῶτ ἔχουσ ἐπὶ χθονί , Ταλθύβιε , κεῖται ξυγκεκλῃμένη πέπλοις .
ὦ Ζεῦ , τί λέξω ;
πότερά σ ἀνθρώπους ὁρᾶν 0 ;
ἢ δόξαν ἄλλως τήνδε κεκτῆσθαι μάτην , τύχην δὲ πάντα τ ἀν βροτοῖς ἐπισκοπεῖν 0 ;
οὐχ ἥδ ἄνασσα τῶν πολυχρύσων Φρυγῶν , οὐχ ἥδε Πριάμου τοῦ μέγ ὀλβίου δάμαρ 0 ;
καὶ νῦν πόλις μὲν πᾶσ ἀνέστηκεν δορί , αὐτὴ δὲ δούλη γραῦς ἄπαις ἐπὶ χθονὶ κεῖται , κόνει φύρουσα δύστηνον κάρα .
γέρων μέν εἰμ , ὅμως δέ μοι θανεῖν εἴη πρὶν αἰσχρᾷ περιπεσεῖν τύχῃ τινί .
ἀνίστασ , ὦ δύστηνε , καὶ μετάρσιον πλευρὰν ἔπαιρε καὶ τὸ πάλλευκον κάρα .
τίς οὗτος σῶμα τ οὐμὸν οὐκ ἐᾷ κεῖσθαι ;
τί κινεῖς μ , ὅστις εἶ , λυπουμένην ;
ταλθύβιος ἥκω Δαναϊδῶν ὑπηρέτης , Ἀγαμέμνονος πέμψαντος , ὦ γύναι , μέτα .
ὦ φίλτατ , ἆρα κ ἄμ ἐπισφάξαι τάφῳ δοκοῦν Ἀχαιοῖς ἦλθες ;
ὡς φίλ ἂν λέγοις .
σπεύδωμεν , ἐγκονῶμεν ·
ἡγοῦ μοι , γέρον .
σὴν παῖδα κατθανοῦσαν ὡς θάψῃς , γύναι , ἥκω μεταστείχων σε ·
πέμπουσιν δέ με δισσοί τ Ἀτρεῖδαι καὶ λεὼς Ἀχαιικός .
οἴμοι , τί λέξεις ;
οὐκ ἄρ ὡς θανουμένους μετῆλθες ἡμᾶς , ἀλλὰ σημανῶν κακά ;
ὄλωλας , ὦ παῖ , μητρὸς ἁρπασθεῖσ ἄπο ·
ἡμεῖς δ ἄτεκνοι τ οὐπὶ σ ·
ὦ τάλαιν ἐγώ 0 .
πῶς καί νιν ἐξεπράξατ ;
ἆρ αἰδούμενοι 0 ;
ἢ πρὸς τὸ δεινὸν ἤλθεθ ὡς ἐχθράν , γέρον , κτείνοντες 0 ;
εἰπέ , καίπερ οὐ λέξων φίλα .
διπλᾶ με χρῄζεις δάκρυα κερδᾶναι , γύναι , σῆς παιδὸς οἴκτῳ ·
νῦν τε γὰρ λέγων κακὰ τέγξω τόδ ὄμμα , πρὸς τάφῳ θ ὅτ ὤλλυτο .
παρῆν μὲν ὄχλος πᾶς Ἀχαιικοῦ στρατοῦ πλήρης πρὸ τύμβου σῆς κόρης ἐπὶ σφαγάς ·
λαβὼν δ Ἀχιλλέως παῖς Πολυξένην χερὸς ἔστησ ἐπ ἄκρου χώματος , πέλας δ ἐγώ ·
λεκτοί τ Ἀχαιῶν ἔκκριτοι νεανίαι , σκίρτημα μόσχου σῆς καθέξοντες χεροῖν , ἕσποντο .
πλῆρες δ ἐν χεροῖν λαβὼν δέπας πάγχρυσον αἴρει χειρὶ παῖς Ἀχιλλέως χοὰς θανόντι πατρί ·
σημαίνει δέ μοι σιγὴν Ἀχαιῶν παντὶ κηρῦξαι στρατῷ .
κ ἀγὼ καταστὰς εἶπον ἐν μέσοις τάδε ·
σιγᾶτ , Ἀχαιοί , σῖγα πᾶς ἔστω λεώς , σίγα σιώπα ·
νήνεμον δ ἔστησ ὄχλον .
ὃ δ εἶπεν ·
ὦ παῖ Πηλέως , πατὴρ δ ἐμός , δέξαι χοάς μοι τάσδε κηλητηρίους , νεκρῶν ἀγωγούς ·
ἐλθὲ δ , ὡς πίῃς μέλαν κόρης ἀκραιφνὲς αἷμ , ὅ σοι δωρούμεθα στρατός τε κ ἀγώ ·
πρευμενὴς δ ἡμῖν γενοῦ λῦσαί τε πρύμνας καὶ χαλινωτήρια νεῶν δὸς ἡμῖν πρευμενοῦς τ ἀπ Ἰλίου νόστου τυχόντας πάντας ἐς πάτραν μολεῖν .
τοσαῦτ ἔλεξε , πᾶς δ ἐπηύξατο στρατός .
εἶτ ἀμφίχρυσον φάσγανον κώπης λαβὼν ἐξεῖλκε κολεοῦ , λογάσι δ Ἀργείων στρατοῦ νεανίαις ἔνευσε παρθένον λαβεῖν .
ἣ δ , ὡς ἐφράσθη , τόνδ ἐσήμηνεν λόγον ·
ὦ τὴν ἐμὴν πέρσαντες Ἀργεῖοι πόλιν , ἑκοῦσα θνῄσκω ·
μή τις ἅψηται χροὸς τ οὐμοῦ ·
παρέξω γὰρ δέρην εὐκαρδίως .
ἐλευθέραν δέ μ , ὡς ἐλευθέρα θάνω , πρὸς θεῶν , μεθέντες κτείνατ ·
ἐν νεκροῖσι γὰρ δούλη κεκλῆσθαι βασιλὶς οὖσ αἰσχύνομαι .
λαοὶ δ ἐπερρόθησαν , Ἀγαμέμνων τ ἄναξ εἶπεν μεθεῖναι παρθένον νεανίαις .
κ ἀπεὶ τόδ εἰσήκουσε δεσποτῶν ἔπος , λαβοῦσα πέπλους ἐξ ἄκρας ἐπωμίδος ἔρρηξε λαγόνας ἐς μέσας παρ ὀμφαλόν , μαστούς τ ἔδειξε στέρνα θ ὡς ἀγάλματος κάλλιστα , καὶ καθεῖσα πρὸς γαῖαν γόνυ ἔλεξε πάντων τλημονέστατον λόγον 0 ·
ἰδού , τόδ , εἰ μὲν στέρνον , ὦ νεανία , παίειν προθυμῇ , παῖσον , εἰ δ ὑπ αὐχένα χρῄζεις , πάρεστι λαιμὸς εὐτρεπὴς ὅδε .
ὃ δ οὐ θέλων τε καὶ θέλων οἴκτῳ κόρης , τέμνει σιδήρῳ πνεύματος διαρροάς ·
κρουνοὶ δ ἐχώρουν .
ἣ δὲ καὶ θνῄσκουσ ὅμως πολλὴν πρόνοιαν εἶχεν εὐσχήμων πεσεῖν , κρύπτουσ ἃ κρύπτειν ὄμματ ἀρσένων χρεών .
ἐπεὶ δ ἀφῆκε πνεῦμα θανασίμῳ σφαγῇ , οὐδεὶς τὸν αὐτὸν εἶχεν Ἀργείων πόνον ·
ἀλλ οἳ μὲν αὐτῶν τὴν θανοῦσαν ἐκ χερῶν φύλλοις ἔβαλλον , οἳ δὲ πληροῦσιν πυρὰν κορμοὺς φέροντες πευκίνους , ὁ δ οὐ φέρων πρὸς τοῦ φέροντος τοιάδ ἤκουεν κακά ·
ἕστηκας , ὦ κάκιστε , τῇ νεάνιδι οὐ πέπλον οὐ δὲ κόσμον ἐν χεροῖν ἔχων ;
οὐκ εἶ τι δώσων τῇ περίσσ εὐκαρδίῳ ψυχήν τ ἀρίστῃ 0 ;
τοιάδ ἀμφὶ σῆς λέγων παιδὸς θανούσης , εὐτεκνωτάτην τέ σε πασῶν γυναικῶν δυστυχεστάτην θ ὁρῶ .
δεινόν τι πῆμα Πριαμίδαις ἐπέζεσεν πόλει τε τ ἠμῇ θεῶν ἀνάγκαισιν τόδε .
ὦ θύγατερ , οὐκ οἶδ εἰς ὅ τι βλέψω κακῶν , πολλῶν παρόντων ·
ἢν γὰρ ἅψωμαί τινος , τόδ οὐκ ἐᾷ με , παρακαλεῖ δ ἐκεῖθεν αὖ λύπη τις ἄλλη διάδοχος κακῶν κακοῖς .
καὶ νῦν τὸ μὲν σὸν ὥστε μὴ στένειν πάθος οὐκ ἂν δυναίμην ἐξαλείψασθαι φρενός ·
τὸ δ αὖ λίαν παρεῖλες ἀγγελθεῖσά μοι γενναῖος .
οὔκουν δεινόν , εἰ γῆ μὲν κακὴ τυχοῦσα καιροῦ θεόθεν εὖ στάχυν φέρει , χρηστὴ δ ἁμαρτοῦσ ὧν χρεὼν αὐτὴν τυχεῖν κακὸν δίδωσι καρπόν , ἀνθρώποις δ ἀεὶ ὁ μὲν πονηρὸς οὐδὲν ἄλλο πλὴν κακός , ὁ δ ἐσθλὸς ἐσθλός , οὐ δὲ συμφορᾶς ὕπο φύσιν διέφθειρ , ἀλλὰ χρηστός ἐστ ἀεί 0 1 2 ;
ἆρ οἱ τεκόντες διαφέρουσιν ἢ τροφαί 0 ;
ἔχει γε μέντοι καὶ τὸ θρεφθῆναι καλῶς δίδαξιν ἐσθλοῦ ·
τοῦτο δ ἤν τις εὖ μάθῃ , οἶδεν τό γ αἰσχρόν , κανόνι τοῦ καλοῦ μαθών .
καὶ ταῦτα μὲν δὴ νοῦς ἐτόξευσεν μάτην ·